CELEX: 62018CN0696
Language: lt
Date: 2018-11-07 00:00:00
Title: Byla C-696/18: 2018 m. lapkričio 7 d. Tribunal Económico Administrativo Central de Madrid (Ispanija) pateiktas prašymas priimti prejudicinį sprendimą byloje Radiotelevisión del Principado de Asturias S.A.U. / Agencia Estatal de la Administración Tributaria (AEAT)

25.2.2019   
            
            
               LT
            
            
               Europos Sąjungos oficialusis leidinys
            
            
               C 72/5
            
         
      2018 m. lapkričio 7 d.Tribunal Económico Administrativo Central de Madrid (Ispanija) pateiktas prašymas priimti prejudicinį sprendimą byloje Radiotelevisión del Principado de Asturias S.A.U. / Agencia Estatal de la Administración Tributaria (AEAT)
      
      (Byla C-696/18)
      (2019/C 72/06)
      Proceso kalba: ispanų
      
         Prašymą priimti prejudicinį sprendimą pateikęs teismas
      
      
         Tribunal Económico Administrativo Central de Madrid
      
      
         Šalys pagrindinėje byloje
      
      
         Pareiškėja: Radiotelevisión del Principado de Asturias S.A.U.
      
      
         Atsakovė: Agencia Estatal de la Administración Tributaria (AEAT)
      
      
         Prejudiciniai klausimai
      
      
                  1.
               
               
                  Ar galima tokias įmones, kaip aprašytos, ir jas įsteigusias viešosios teisės reguliuojamas įstaigas laikyti atskirais apmokestinamaisiais asmenimis, apibrėžtais Direktyvos 2006/112/EB (1) 11 straipsnyje, siekiant apmokestinti PVM?
               
            
                  2.
               
               
                  Jeigu į šį klausimą būtų atsakyta teigiamai, ar reikėtų pripažinti, kad finansavimo, kurį šios viešosios teisės reguliuojamų įstaigų įsteigtos įmonės iš jų gauna, jokiais atvejais negalima laikyti užmokesčiu už PVM apmokestinamą paslaugų teikimą?
               
            
                  3.
               
               
                  Ar, kalbant apie šioms įmonėms tenkančių PVM sumų atskaitymą, pačią atskaitomą sumą turėtų nustatyti atskiras apmokestinamasis asmuo, atsižvelgdamas į savo vykdomą veiklą, taikant Direktyvos 2006/112/EB 168 straipsnio nuostatas?
               
            
                  4.
               
               
                  Ar, konkrečiai kalbant apie visuomeninės televizijos veiklą ir darant prielaidą, kad ši veikla gali būti „dvejopo“ pobūdžio, taip pat kad šią veiklą vykdančios įmonės ir viešosios teisės reguliuojamos įstaigos, kurioms priklauso didžioji šių įmonių kapitalo dalis, laikomos atskirais apmokestinamaisiais asmenimis, kaip atskaitomą reikėtų pripažinti tik tą tenkančio PVM dalį, kurią galima laikyti susijusia su jų ekonomine veikla?
               
            
         (1)  2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, 2006, p. 1).